ВАСЮК Тамара Іванаўна нарадзілася ў 1952 годзе ў в. Хутаранка Гомельскай вобласці. У 1972 годзе скончыла Мінскае мастацкае вучылішча, у 1977 – Беларускі тэатральна-мастацкі інстытут. Удзельніца мастацкіх выставак з 1978 года. Працуе ў галіне дэкаратыўна-прыкладнога мастацтва, керамікі.З 1992 года выкладае ў Беларускім дзяржаўным універсітэце культуры і мастацтваў. З’яўляецца актыўным удзельнікам міжнародных пленэраў па кераміцы “Арт-Жыжаль”. Аб прызнанні дасягненняў Тамары Васюк у творчай і педагагічнай дзейнасці сведчыць узнагароджанне яе спецыяльнай прэміяй Прэзідэнта Рэспублікі Беларусь “За духоўнае адраджэнне” ў 2005 годзе.